Diari Oficial de la Generalitat Valenciana


Sumari del DOGV 4551, del 24-07-2003 (2003/8120)

RESOLUCIÓ d'1 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria de Benestar Social de la Generalitat Valenciana i el Reial Patronat sobre Discapacitat amb la finalitat de promoure i millorar l'atenció a les persones amb discapacitat en làmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4551

Data del DOGV
:   24-07-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/8120


Data del document
:   01-07-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * cooperació administrativa
    * discapacitat
    * administració central

RESOLUCIÓ d'1 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni Marc de col·laboració entre la Conselleria de Benestar Social de la Generalitat Valenciana i el Reial Patronat sobre Discapacitat amb la finalitat de promoure i millorar l'atenció a les persones amb discapacitat en làmbit de la Comunitat Valenciana. [2003/X8120]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i el Reial Patronat sobre Discapacitat, el 4 de desembre de 2002, un Conveni Marc de col·laboració amb la finalitat de promoure i millorar l'atenció a les persones amb discapacitat en làmbit de la Comunitat Valenciana, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0566/2003, i que figura com a annex d'aquesta resolució.
  
València, 1 de juliol de 2003.- La directora general de Relacions amb les Corts i Secretariat del Govern: Alida Mas Taberner.
  
CONVENI MARC DE COL·LABORACIÓ ENTRE LA CONSELLERIA DE BENESTAR SOCIAL DE LA GENERALITAT VALENCIANA I EL REIAL PATRONAT SOBRE DISCAPACITAT A FI DE PROMOURE I MILLORAR L'ATENCIÓ A LES PERSONES AMB DISCAPACITAT EN L'ÀMBIT DE LA COMUNITAT VALENCIANA.
  
A Madrid, 4 de desembre de 2002
  
Reunits:
  
D'una part, el senyor Rafael Blasco Castany, Hble. conseller de Benestar Social, en funció de les seues competències d'acord amb el que establix l'article 35 de la Llei 5/1983, de 30 de desembre, de Govern Valencià i en el Reglament Orgànic i Funcional de la Conselleria de Benestar Social, aprovat per Decret del Govern Valencià 138/2000, de 12 de setembre, i conforme a l'Acord del Govern Valencià de data 4 de juny de 2002.
  
I d'una altra, el senyor Francisco Mira Pérez, Excm. secretari general del Reial Patronat sobre Discapacitat, nomenat per Reial Decret 1023/2001, de 14 de setembre (BOE núm.222, del 15) en nom i representació de l'organisme, i d'acord amb les facultats que li atorga l'article 8.2 g) del Reial Decret 946/2001, de 3 d'agost (B.O.E núm. 214, de 6 de setembre), pel qual s'aprova l'Estatut de l'Organisme Autònom Reial Patronat Sobre Discapacitat.
  
Ambdues parts intervenen en la representació i amb les facultats que els seus respectius càrrecs els conferixen, reconeixent-se mútuament capacitat i legitimació per a obligar-se i convindre, i a l'efecte
  
Exposen:
  
Primer. Que a la Conselleria de Benestar Social li correspon l'execució de la política del Govern Valencià d'acció social en els sectors de la dona, la tercera edat, família, infància, discapacitats, drogodependents, immigració i plans especials de vivenda, així com l'elevació general de la qualitat de vida dels ciutadans i ciutadanes de la Comunitat Valenciana.
  
Segon. Que el Reial Patronat sobre Discapacitat és un Organisme Autònom de l'administració general de l'estat, adscrit al Ministeri de Treball i Assumptes Socials, que té encomanat, entre altres funcions establides en el número 3 de l'article 57 de la Llei 14/2000 esmentada, promoure la prevenció de deficiències, les disciplines i les especialitats relacionades amb el diagnòstic, la rehabilitació i la inserció social; l'equiparació d'oportunitats i l'assistència i tutela, així com prestar suports a organismes, entitats, especialistes i promotors en matèria d'estudis, investigació i desenvolupament, informació, documentació i formació.
  
Tercer. Que ambdues institucions, en l'àmbit de les seues corresponents competències, han anat desenvolupant al llarg dels últims anys, actuacions conjuntes, en l'àrea de la discapacitat, especialment pel que fa a la promoció d'igualtat d'oportunitats en el territori de la Comunitat Valenciana, a fi d'aconseguir l'objectiu comú de la plena integració social de les persones amb discapacitat.
  
Quart. Que és criteri d'ambdues entitats optimar els recursos aplicats a la millora de la prevenció i de l'atenció a les persones amb discapacitat, així com del seu desenvolupament personal i consideració social, coordinant distints tipus d'activitats per a no incórrer en esforços paral·lels.
  
Per tot allò que s'ha exposat, ambdues parts, atés el que disposa l'article 6.1 de la Llei 30/1992, de 26 de novembre, de Règim Jurídic de les Administracions Públiques i l'article 3.1. lletra c) de la llei de Contractes de les Administracions Públiques, text refós aprovat per Reial Decret Legislatiu 2/2000, de 16 de juny, i l'Acord del Consell de Ministres de 3 de juliol de 1998, sobre competències per a realitzar Convenis de Col·laboració amb les comunitats autònomes, acorden subscriure el present Conveni Marc de Col·laboració, que es regirà per les següents
  
Clàusules:
  
Primera. Constituïx l'objecte de l'esmentat Conveni marc establir els termes en què la Conselleria de Benestar Social i el Reial Patronat sobre Discapacitat col·laboraran en el desenvolupament d'activitats de prevenció i d'atenció a persones amb discapacitat, així com la promoció i millora de l'atenció a les persones amb discapacitat en l'àmbit territorial de la Generalitat Valenciana.
  
Segona. En ambdues línies d'actuació, les accions a dur a terme estaran orientades preferentment a la conscienciació de la societat per a la plena integració de les persones amb discapacitat i el suport a les organitzacions solidàries, mitjançant els programes, cursos, seminaris i qualssevol altre mitjà que resulte convenient per als fins d'este Conveni Marc.
  
Tercera. La Conselleria de Benestar Social i el Reial Patronat sobre Discapacitat acordaran i valoraran conjuntament un programa d'activitats de vigència anual corresponent a les àrees esmentades. Este programa s'incorporarà mitjançant les corresponents addendes a este conveni marc i, en elles, s'especificaran els compromisos que assumixen cadascuna de les parts.
  
Quarta. Ambdues administracions públiques es comprometen a intercanviar anualment informació sobre els projectes que, en matèria de persones amb discapacitat pretenen dur a terme, en l'àmbit de la Comunitat Valenciana, coordinant adequadament les seues actuacions.
  
Cinquena. En tots els elements de propaganda o difusió de les actuacions dutes a terme en virtut del present Conveni Marc, figurarà la imatge gràfica d'ambdues institucions.
  
Sisena. La Conselleria de Benestar Social es compromet a col·laborar en l'objecte d'este Conveni marc de col·laboració, tot aportant per a això:
  
- La participació dels seus quadres directius i tècnics.
  
- Contribucions econòmiques destinades a cofinançar les activitats que s'incloguen en les addendes d'este Conveni Marc.
  
- La infraestructura i els mitjans necessaris per al desenvolupament dels objectius del Conveni, aportació que, a títol indicatiu i a efectes d'este quedarà quantificada en les addendes d'este Conveni.
  
Setena. El Reial Patronat sobre discapacitat contribuirà a l'objecte del present Conveni Marc mitjançant:
  
- La participació i l'assessorament de funcionaris i especialistes en les matèries objecte de col·laboració.
  
- El suport documental i bibliogràfic que resulte necessari per a la realització de les activitats programades.
  
- Contribucions destinades a cofinançar les activitats que s'inclouen en les addendes d'este Conveni Marco.
  
Huitena. A fi de facilitar la coordinació i el seguiment del present Conveni Marc es constituirà una Comissió Mixta, que estarà formada per dos representants de cada una de les parts, que seran designats pel Secretari general del Reial Patronat sobre Discapacitat i el conseller de Benestar Social de la Generalitat Valenciana.
  
La Comissió es reunirà una vegada a l'any i tantes vegades com siga necessari per a la bona marxa de les actuacions que s'han de desenvolupar en el marc del Conveni.
  
La presidència de la Comissió, el titular de la qual no tindrà vot de qualitat, serà exercida semestralment, de forma alternativa, per un representant de cada una de les parts, començant per la Conselleria de Benestar Social.
  
La Comissió en el seu funcionament, tindrà en compte allò que s'ha previst per als òrgans col·legiats en la Llei de Règim Jurídic de les Administracions Públiques i del Procediment Administratiu Comú.
  
Novena. El present Conveni Marc tindrà una duració d'un any a comptar des de la data de la seua firma, podent prorrogar-se tàcitament en anys successius per períodes anuals, excepte denúncia expressa d'alguna de les parts formalitzada per escrit amb un mes d'antelació, sense perjuí de la continuació i la finalització de les actuacions a què es referisquen les addendes previstes en la clàusula tercera del present Conveni.
  
Serà causa d'extinció del Conveni el mutu acord entre les parts firmants. Així mateix, qualsevol d'elles podrà instar la resolució del Conveni, quan s'estime que s'han produït alteracions substancials en les condicions que van propiciar la realització d'este i/o que s'ha produït l'incompliment d'alguna de les seues clàusules. Els efectes de l'extinció seran els que s'assenyalen en el paràgraf anterior.
  
Deu. El present Conveni té naturalesa administrativa quedant exclòs de la Llei de Contractes de les Administracions Públiques, text refós aprovat per Reial Decret Legislatiu 2/2000, de 16 de juny, a l'empara de l'article 3.1 lletra c) d'esta. L'orde jurisdiccional contenciós administrativa serà el competent per a resoldre les qüestions litigioses que pogueren suscitar-se entre les parts amb ocasió del seu desenvolupament.
  
I en prova de conformitat amb tot allò que s'ha exposat, en l'exercici de les atribucions que són titulars els firmants, subscriuen el present Conveni Marc de Col·laboració, en dos exemplars, al lloc i en la data amunt indicats.
  
El conseller de Benestar Social,
  
RAFAEL BLASCO CASTANY
  
El secretari general del Reial Patronat sobre Discapacitat,
  
FRANCISCO MIRA PÉREZ